# Клавдий Птолемей

| Клавдий Птолемей Птолемей |
| --- |
| дгр. Κλαύδιος Πτολεμαῖος |
|  |
|  |
| Познатый як | автор геоцентричной
системы свѣту |
| Горожанство | Старовікый Рим |
| Уроджѣня | cca 100 Пелузий |
| Упокоеня | cca 170 Александрия |
| Научна робота |
| Сферы наук | астрономия, астрология, математика, оптика, география, теория музикы |
| Главны роботы | Альмагест, Географія (Птолемей), List of Roman emperors, Ptolemaic map, Ptolemy's intense diatonic scale, Ptolemy's table of chords, Нерівність Птолемея, Теорема Птолемея, Еквант, квадрант, Тетрабіблос, Підручні таблиці Птоломея |
| Клавдий Птолемей на Викискладѣ
VIAF:54152998, 515159474206827661693, 208003142, 122257331, 2142148947754254950005; GND:118641786; LCCN:n50032768; FAST:1842459; BNF:11920750r; OL:OL45265A;

 *Ту можуть быти податкы з Wikidata, не контролованы авторами статѣ* |

**Кла́вдий Птолеме́й**, дгр. *Κλαύδιος Πτολεμαῖος*, лат. *Claudius Ptolemaeus*, \*cca 100 – †cca 170 — елинистичный астроном, астролог, математик, механик, оптик, теоретик музыки и географ из египетской Александрии.

## Геоцентрична система свѣту

Найвеце познатый як автор геоцентричного моделу свѣту. Математичный модел свѣту од Птолемея мав глубокый вплыв на середновѣку астрономию, быв он геоцентричный и постуловав, же явно неправилны траектории Сонця, Мѣсяця и планет насправдѣ были комбинациев даколькых регуларных круговых рухох, позорованых в перспективѣ з нерухомой Землѣ. Птолемей выхосновав роботы попередных астрономох, котры до нас не дошли, хоть и не одкликовав ся на них. Тото засвѣдчив Тихо Браге, котрый указав на конкретны припады резултатох, якых автором не годен быв быти Птолемей.

Хоть модел Птолемея быв фалошный, его софистичны математичны формулы и таблицѣ дозволяли наступным астрономам при вецейразовых коректурах хосновати тот модел такой через повдруга тысячроча, аж докля Й. Кеплер на объявив законы руху планет.

## В иншых науках

Астрология
Птолемей не поважовав астрологию за псевдонауку, е автором четыритомного астрологичного трактата *Тетрабиблос*.
География
Географичны трактаты Птолемея (8 книг), де занимать ся переважно картографиев, захранили свою вартость до XVII. стороча (42 выданя за рокы 1475–1600).
Математика
В истории математикы заняв Птолемей честне мѣсто. Став ся автором первых таблиць тригонометричных функций и новатором в сферичной тригонометрии.
Механика
Византска енциклопедия X. стороча *Суда* подавать, же Птолемей мав написаны тыж три книгы о механицѣ, але о тых до нашого часу нич инше не дошло.
Музика
В трактатѣ *Гармоника* (3 книгы) подав теорию звуковысотной системы (гармонии) в музицѣ своей добы.
Оптика
В оптицѣ (5 книг) Птолемей подавать законы ламаня и одбиваня свѣтла, властности зеркал, яко первый описуе атмосферну рефракцию. Розберать розличны зроковы кламы, зокрема пояснять видяче ся звекшѣня небесных свѣтил при горизонтѣ.
## Жерела и одказы

* **Prof. Jones, Alexander Raymond** (20 Jan. 2021). Ptolemy, Egyptian astronomer, mathematician, and geographer. Encyclopedia Britannica.  [перевірено 2021-02-12]. англ.
* **Suda: Ptolemaios**. Suda On Line: Byzantine Lexicography.  [перевірено 2021-02-13]. англ.
* **Городецкий М. Л., Лебедев С. Н.** ПТОЛЕМЕЙ //Большая российская энциклопедия. Том 27. Москва, 2015, стр. 725–726 Верзия: 2018. Одчитане: 12.02.2021[1]

## Референции